CELEX: 62020TN0573
Language: ro
Date: 2020-09-14 00:00:00
Title: Cauza T-573/20: Acțiune introdusă la 14 septembrie 2020 – MG/BEI

3.11.2020   
            
            
               RO
            
            
               Jurnalul Oficial al Uniunii Europene
            
            
               C 371/28
            
         
      Acțiune introdusă la 14 septembrie 2020 – MG/BEI
      (Cauza T-573/20)
      (2020/C 371/32)
      Limba de procedură: franceza
      
         Părțile
      
      
         Reclamant: MG (reprezentanți: L. Levi și A. Blot, avocate)
      
         Pârâtă: Banca Europeană de Investiții
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni drept admisibilă și întemeiată;
               
            în consecință:
      
                  —
               
               
                  anularea deciziei BEI din 11 octombrie 2018 prin care reclamantul a fost privat de beneficiul alocațiilor familiale (inclusiv în special al cheltuielilor pentru structurile de îngrijire a copiilor școlarizați și pentru CPE [Centrul polivalent interinstituțional pentru copii] reținute în mod necuvenit de BEI din salariul reclamantului până în noiembrie 2019) și de drepturile financiare derivate (incluzând în special avantajele fiscale și rambursarea cheltuielilor medicale ale copiilor suportate de reclamant);
               
            
                  —
               
               
                  în măsura necesară, anularea scrisorii/deciziei din 7 ianuarie 2019 de respingere a tuturor cererilor reclamantului;
               
            
                  —
               
               
                  în măsura necesară, anularea deciziei BEI din 30 iulie 2020 de declarare a lipsei concilierii și de confirmare a deciziei din 11 octombrie 2018;
               
            
                  —
               
               
                  repararea prejudiciului material și a prejudiciului moral ale reclamantului;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă șase motive.
      
                  1.
               
               
                  Primul motiv, întemeiat pe încălcarea dreptului de a fi ascultat.
               
            
                  2.
               
               
                  Al doilea motiv, întemeiat pe încălcarea obligației de motivare.
               
            
                  3.
               
               
                  Al treilea motiv, întemeiat pe eroarea vădită de apreciere. În subsidiar, reclamantul invocă o excepție de nelegalitate a dispozițiilor administrative referitoare la alocațiile familiale, pentru motivul că acestea ar fi contrare principiilor egalității de tratament și proporționalității.
               
            
                  4.
               
               
                  Al patrulea motiv, întemeiat, pe de o parte, pe încălcarea articolului 3 alineatul (4) din Regulamentul CEE, Euratom, CECO) nr. 260/68 al Consiliului din 29 februarie 1968 de stabilire a condițiilor și a procedurii de aplicare a impozitului stabilit în beneficiul Comunităților Europene (JO 1968, L 56, p. 8, Ediție specială, 1/vol. 08, p. 165) și, pe de altă parte, pe eroarea vădită de apreciere.
               
            
                  5.
               
               
                  Al cincilea motiv, întemeiat pe încălcarea articolului 4 alineatul (1) din Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO 2018, L 295, p. 39), pe încălcarea articolului 12 din Statutul personalului și pe încălcarea principiului bunei administrări și a obligației de solicitudine. În susținerea acestui motiv, reclamantul invocă accesul nelegal la datele sale personale, refuzul pârâtei de a deschide o anchetă și susținerea nedatorată a acesteia din urmă față de fosta lui soție.
               
            
                  6.
               
               
                  Al șaselea motiv, întemeiat pe încălcarea articolului 41 din Statutul personalului, pe încălcarea principiului bunei administrări și a obligației de solicitudine.